Contract for Service to a Weaver
Material: papyrus
Place: Arsinoites
Categories: Vertrag
Arbeit
Weber
Lohn
Steuern
Gewerbe
Ἁρμιῦσις Πετεσούχου Πέρσης τῆς ἐπιγονῆς ὁμολογῶι παρέξεσθαι ἐμαυτὸν 
ἐφʼ ἔτη δύο  ἀπὸ τοῦ προκιμένου χρόνου διατρίβοντα καὶ ποιοῦντα πάντα 
τὰ ἐπιτασσόμενα καὶ ὑφαίνοντα οὗ ἐὰν βούληται ὁ προγεγραμμένος Ἥρω
ν Ἁρυώτου καθʼ ἡμέραν ἕκαστον ἀνθʼ ὧν καὶ αὐτὸς ὁ Ἥρων διαγράψι ὑπὲρ ἐ
μοῦ ἐπὶ τὸν προκίμενον χρόνον καθʼ ἔτος τὴν ὑπὲρ ἐμοῦ ἐπὶ κόμης Τεβ
τύνεως λαικὴν σύνταξιν καὶ γερδιακὸν τὸ ὑπὲρ ἐμοῦ τέλεσμα καὶ δαπανη 
καὶ ἐπιτρίτου καὶ χωματήας ἔργου καὶ βαλαινευτικοῦ τέλεσμα καὶ κρήνης καὶ 
εἰς λόγον μετρήματος ἐπὶ τὸν αὐτὸν προκίμενον χρόνον κατὰ μῆνα ἕκαστον 
πυροῦ ἀρτάβην μίαν  μέτρῳ τετραχοινίκωι Τεβτύνεως καὶ εἰς λόγον ἱματισ
μοῦ καὶ ἐλαίου καθʼ ἔτος ἀργυρίου δραχμὰς ἴκοσι ὀκτώι , οὐ γινόμενος δὲ ἀφήμερος 
ἀπὸ τῶν τοῦ Ἥρωνος ἀλλὰ καὶ συνακλουθῶν αὐτῶι κατὰ τὸν νόμον πανταχῆι. 
ἧς δὲ ἡμέρας ἧς ἐὰν μὴ παραμείνωι ἐκτίσω τῷ Ἥρωνι ἀργυρίου δραχμὰς δύο , 
καὶ ἕκαστα ποήσω καθὼς πρόκιται. ἔγραψεν ὑπὲρ αὐτοῦ Σαραπίων Πτολεμαίου 
διὰ τὸ μὴ εἰδέναι αὐτὸν γράμματα.  Ἥρων Ἁρυώτου γέγοναι εἴς μαι ἡ ὁμολο
γία καθὼς πρόκιται.